ຕັກ​ຊີ ບິນ​ໄດ້ ເພື່ອ​ສິ່ງ​ແວດ​ລ້ອມ ທີ່ບໍ່​ມີ​ສຽງ ແລະ ມົນ​ລະ​ພິດ ພື​ປີກ​ຂອງ​ມັນ ບິນ​ໃນ​ແມ່​ນ້ຳ ແຊນ
ເຮືອ​ Bubble ທີ່​ບິນ​ໄດ້, ລອຍ​ໄດ້, ​ເປັນ​ເຮືອແທັກ​ຊີ ​ເທິງ​ໜ້າ​ນ້ຳ ມີ​ລາ​ຄາ​ປະ​ມານ 200,500 ໂດລາ ແລະ ເດີນທາງໄວປະມານ 32 ກິໂລແມັດ ຕໍ່ຊົ່ວໂມງ.
ບໍລິລັດເລີ່ມຕົ້ນໃໝ່ຂອງຊາວ ປາຣີ ກຳລັງພະຍາຍາມທີ່ຈະຫຼຸດຜ່ອນຄວາມແອອັດໃນ ນຶ່ງໃນເຄືອຂ່າຍ ການຂົນສົ່ງເຂດໃນເມືອງ ທີ່ໜາແໜ້ນທີ່ສຸດຂອງໂລກ ບັນດານັກປະ ກອບກິດຈະການ ໄດ້ສ້າງເຄື່ອງຈັກສີຂຽວ ທີ່ບໍ່ຄືກັບອັນທີ່ທ່ານໄດ້ເຫັນນອກຈາກໃນ ຮູບເງົາ ຮໍລີວູດ ນັກຂ່າວວີໂອເອ ອາຣາຊ ອາຣາບາຊາດີ ໄດ້ລາຍງານເລື່ອງຂອງລາວ ຈາກແມ່ນ້ຳ ແຊນ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ ໄປ ວັດຖຸທີ່ເບິ່ງຄືເຮືອ ໃນນະຄອນຫຼວງ ປາຣີ ນີ້ ແມ່ນຄືກັບ ຍານສຸກເສີນ ໃນຮູບເງົາສືບລັບ ໃນຂະນະທີ່ມັນຟູຢູ່ເທິງແມ່ນ້ຳແຫ່ງປະຫວັດສາດຂອງນະຄອນຫຼວງດັ່ງກ່າວ ທ່ານ ອາແລນ ທີໂບ, ຜູ້ຮ່ວມກໍ່ຕັ້ງບໍລິສັດ Seabubbles ກ່າວວ່າ “ເວລາທີ່ເຮືອກຳລັງ ບິນຢູ່, ມັນຈະມີແຮງຕ້ານ 30 ຫຼື 40 ເປີເຊັນໜ້ອຍລົງ ມັນແມ່ນອະນາຄົດ ” ມັນເອີ້ນວ່າ “Bubble”, ມັນແມ່ນສິ່ງປະດິດສ້າງຂອງບໍລິສັດເລີ່ມຕົ້ນໃໝ່ຂອງຊາວ ປາຣີ ຊື່ວ່າ Seabubbles ຜູ້ຮ່ວມກໍ່ຕັ້ງບໍລິສັດ ທ່ານ ອາແລນ ທີໂບ ກ່າວວ່າ ເຂົາເຈົ້າໄດ້ ອອກແບບເຮືອດັ່ງກ່າວ ເພື່ອໃຫ້ມັນເປັນມິດ ຕໍ່ສິ່ງແວດລ້ອມ ທ່ານ ອາແລນ ທີໂບ ກ່າວວ່າ “ເຈົ້າເອົາແບັດເຕີຣີໃສ່ໃນເຮືອ Bubble, ເຄື່ອງຈັກສອງ ໜ່ວຍ, ປີກຢູ່ໃນນ້ຳ ແລະ ດ້ວຍຄວາມໄວ, ປີກທັງສອງມັນຈະຍົກເຮືອຂຶ້ນ, ແລະ ມັນກໍ ຈະຫຼຸດແຮງຕ້ານລົງ ” ເຮືອ Bubble ທີ່ບິນໄດ້, ລອຍໄດ້, ເປັນເຮືອແທັກຊີເທິງໜ້ານ້ຳ ມີລາຄາປະມານ 200,500 ໂດລາ ແລະ ເດີນທາງໄວປະມານ 32 ກິໂລແມັດຕໍ່ຊົ່ວໂມງ ທ່ານ ອາແລນ ທີໂບ ກ່າວວ່າ “ໃນ ຝຣັ່ງ, ຈຸດເພັ່ງເລັງແມ່ນກ່ຽວກັບ ລຸ້ນທີ່ເປັນລົດ ຕັກຊີ ເຊິ່ງມີຄົນຂັບຜູ້ນຶ່ງ, ຜູ້ໂດຍສານສີ່ຄົນ ແລະ ພວກເຮົາຕ້ອງໃຊ້ທາງນ້ຳ, ເພາະວ່າດ້ວຍ ເຮືອ Bubble ຂອງພວກເຮົາ, ມັນບໍ່ຈະບໍ່ເຮັດໃຫ້ມີຄື້ນ, ບໍ່ມີສຽງ ແລະ ບໍ່ມີມົນລະພິດ ” ບໍລິສັດດັ່ງກ່າວມີແຜນຈະເປີດຕົວໃນນະຄອນຫຼວງ ປາຣີ, ແຕ່ຕຳຫຼວດໃນທ້ອງຖິ່ນເມື່ອ ບໍ່ດົນມານີ້ ໄດ້ຫ້າມໃຊ້ປີກຂອງມັນອອກ ທ່ານ ອາແລນ ທີໂບ ກ່າວວ່າ ກົດລະບຽບໃນ ທ້ອງຖິ່ນ ອາດເຮັດໃຫ້ໂຄງການພັງລົງໄດ້ ທ່ານ ອາແລນ ທີໂບ ກ່າວວ່າ “ພວກເຮົາກຳລັງລໍຖ້າການອະນຸຍາດໃຫ້ມີຜະລິດຕະພັນ ການຄ້າລະຫວ່າງ ພາກຕາເວັນອອກ ແລະ ຕາເວັນຕົກ ເພື່ອເດີນທາງຂ້າມ ປາຣີ ທຸກໆ ຕອນເຊົ້າ ພວກເຮົາຈະຖ້າຫົກເດືອນ, ແຕ່ສັງເກດເບິ່ງ ມັນບໍ່ມີໃຜຢູ່ໃນແມ່ນ້ຳເລີຍ ” ຖ້າຖືກກີດກັ້ນໃນ ຝຣັ່ງ ບໍລິສັດດັ່ງກ່າວສາມາດທົດລອງໃນແມ່ນ້ຳທີ່ເປັນມິດ ກວ່າໃນ ສະຫະລັດ ແລະ ສວິດເຊີແລນ ນະຄອນຫຼວງ ປາຣີ ຕົວເມືອງນຶ່ງທີ່ມີເຄືອຂ່າຍການສັນຈອນເຂດຕົວເມືອງທີ່ໜາແໜ້ນ ທີ່ສຸດຂອງໂລກ, ແອອັດໄປດ້ວຍລົດຍົນ ແລະ ລົດໄຟ ສະພາເມືອງຂອງນະຄອນຫຼວງ ປາຣີ ໄດ້ຕັ້ງເປົ້າທີ່ຈະຫຼຸດຜ່ອນການປ່ອຍແກັສຄາບັອນ ຢ່າງຫຼວງຫຼາຍ ພາຍໃນປີ 2030 ((Alain Thebault, Co-Founder, Seabubbles))